דנה רוטנברג

דנה רוטנברג (נולדה ב-21 במרץ 1979) היא כוריאוגרפית, רקדנית, יוצרת ויזמית בינתחומית ישראלית.

== ביוגרפיה ==
רוטנברג נולדה ברמת גן לאריה, כלכלן ופרסומאי ממקימי ״קשר בראל״, ויהודית, אמנית ואדריכלית, מומחית לצבע.

בשנת 1984 היא החלה ללמוד מחול בבית הספר למחול ״בת דור״. היא למדה במוסד עד שנת 1996. בתיכון, למדה במגמת המחול של התיכון לאמנויות ע״ש תלמה ילין וסיימה את לימודיה בהצטיינות. במקביל, בין השנים 1985–1995, למדה פסנתר ותיאוריה מוזיקלית בקונסרבטוריון ״אנזאגי״ שברמת גן.

== קריירה אמנותית ==
בשנת 1999 עברה לניו יורק ולמדה תואר ראשון במחול באוניברסיטת קולומביה שבעיר, עם התמחות משנית בלימודי קולנוע. היא סיימה את לימודיה בשנת 2003 בהצטיינות יתרה (Magna Cum Laude). במקביל ללימודיה האקדמיים, החלה ליצור יצירות מחול ולהציגן במסגרות שונות ברחבי ארצות הברית וקנדה, יחד עם אנסמבל שגיבשה, תחת השם "Red Hill Project". בין היצירות שיצרה בתקופה זו, נמנות: "Change Normal Change", "2+2=3", וגם "UnderStudy", "Chewing The Cud" ,"Escpae The Cookie Cutter".

בשנת 2003 שבה לישראל והחלה ליצור עבודות מחול עצמאיות במסגרות שונות, בהן: פסטיבל אינטימדאנס, פסטיבל זירת מחול, פסטיבל מחולאחר ועוד.
בשנת 2005 היא הצטרפה לעמותת הכוריאוגרפים.

רוטנברג נמנתה על צוות ההיגוי שהקים את איגוד הרקדנים באמ"י. הצוות הוביל לשינוי משמעותי בתנאי העסקתם של הרקדנים בישראל.

בשנים 2010–2011 למדה תואר שני MFA במחול בתוכנית משותפת לאוניברסיטת הולינס שבארה״ב, ו־American Dance Festival.

רוטנברג יוצרת במגוון סגנונות ולזירות מופע שונות, בהן: יצירות לבמה, יצירות תלויות מקום, יצירות אינטראקטיביות ואימרסיביות, יצירות ביוגרפיות ואוטוביוגרפיות, סרטי מחול ווידאו-ארט, כוריאוגרפיות לתיאטרון ולאופרה, ועוד.
בשנת 2013 רוטנברג ייסדה ויצרה את ״פרויקט 48 מחול״, מיזם אמנותי שמתרחש מדי שנה מאז היווסדו, בו נפגשים כוריאוגרפים וכוריאוגרפיות, רקדנים ורקדניות, אמנים ואמניות, ל״בליינד דייט״ בזק יצירתי שכולל שני סבבי יצירה בני 24 שעות רצופות. בסיומם מוצגות יצירות מקוריות וחד פעמיות שנרקמו במסגרת העבודה המשותפת לקהל.<ref name=":2" /><ref name=":3" /> הפורמט היצירתי שפיתחה יושם עם השנים במוסדות לימוד בישראל ובעולם כמודל לפיתוח יצירתיות ומפגש בין דסיצפלינות אמנותיות. דנה יזמה את פרויקט ״ביקורי סטודיו״ בשיתוף עיריית תל אביב, שסיפק לקהל הרחב הצצה אינטימית לתהליכי יצירה של כוריאוגרפיות. בין השנים 2020–2023 מכהנת כמנהלת אמנותית שותפה של פרויקט ״הרמת מסך״ מייסודו של משרד התרבות והספורט.

== הוראה ==
רוטנברג מלמדת תנועה וקומפוזיציה במסגרות לימוד שונות בארץ ובחו״ל. בין השנים 2015–2021 הרצתה והנחתה קורסים בתוכנית לתואר שני באקדמיה למוסיקה ולמחול בירושלים. משנת 2021 היא מרצה בבית הספר למחול בסמינר הקיבוצים, ומשנת 2022 מנחה ומלווה יצירות אישיות של תלמידות הסדנא להכשרת רקדנים בגעתון.

== רשימת יצירות ==
=== מחול לבמה ===
* 2004 - Be Careful What You Wish For - במסגרת אנסמבל בת שבע יוצרים.
* 2005 - שחיה לילית - פסטיבל אינטימדאנס.
* 2006 - Pixels on The Rocks - במסגרת Sugar Salon Residency<ref></ref>
* 2006 - Park Part I - הפקה עצמאית.
* 2007 - קונטרפונקט - פסטיבל זירת מחול בניהולם האמנותי של מאיה לוי ודורון תבורי.
* 2007 - על ארבע - סוזן דלל.
* 2008 - נא לא להאכיל את הרקדנים - פסטיבל זירת מחול בניהולה האמנותי של מאיה לוי.
* 2009 - נע באוזן - הפקה עצמאית, תיאטרון ענבל.
* 2010 - אישונים - פסטיבל הרמת מסך בניהולה האמנותי של רננה רז.<ref></ref><ref></ref>
* 2011 - Poly - הפקה עצמאית.<ref></ref>
* 2012 - Armed - פסטיבל הרמת מסך בניהולו האמנותי של יורם כרמי.
* 2012 - D.R.A.F.T - פסטיבל אינטימדאנס בניהולם האמנותי של עירד מצליח ונאוה צוקרמן.
* 2013 - נע באוזן 2.0 - הפקה עצמאית, מוזיאון תל אביב.<ref name=":0"></ref>
* 2014 - תנועת הצופים - אירועי נקודת מגע, מוזיאון ישראל במסגרת עונת התרבות - בניהולה האמנותי של רננה רז.<ref></ref>
* 2015 - playing around - גלריה על הצוק.<ref></ref>
* 2016 - לא עלינו - פסטיבל אינטימדאנס, בניהולם האמנותי של טל יחס, יאיר ורדי ונאוה צוקרמן.<ref></ref>
* 2018 -נבחרת החלומות - הפקה עצמאית.<ref></ref>
* 2019 - 60,000 גר (ה)ם - אינטימדאנס, בניהולם האמנותי של רננה רז ועופר עמרם.<ref></ref>
* 2019 - פשעים נגד הטעם האישי - הפקה עצמאית בשיתוף יאיר מיוחס.<ref></ref>
* 2021 - Everything Must Go - במסגרת פסטיבל מחולשלם.<ref name=":1"></ref><ref></ref>
* 2022 - כולי אוזן - הפקה בשיתוף יאיר מיוחס, במסגרת תערוכת ״דמיינו מוזיאון״ באוצרותה של רותי דירקטור במוזיאון תל אביב.<ref></ref>

=== סרטי מחול ויצירות מחול למסך ===
רוטנברג יוצרת יצירות מחול למסך בשיתוף הבמאי אורן שקדי. שניהם אמני גלריה שלוש.<ref name=":0" /><ref>[https://chelouchegallery.com/artists/dana-ruttenberg-oren-shkedy/ עמוד היצירות של רוטנברג ושקדי באתר גלריית שלוש]</ref>
* 2012 - Private I’s, סרט מחול. בימוי: אורן שקדי. צילום: רם שוויקי. משתתפים: אופיר יודילביץ, אורי שפיר.<ref>[https://www.screensart.com/work-1#/about-1/ מידע נוסף ווידאו מתוך היצירה] באתר ScreensArt</ref>הסרט הוקרן בפסטיבלים: Tallahasee International Exhibition, ארה״ב וזכה בפרס הראשון; 2013 Dance Camera West, ארה״ב וזכה בפרס חביב הקהל; Special Mention, In The Palace Festival, בולגריה; Award for Distinction, International Screendance Festival, ארה״ב; Outstanding Film Award, Jumping Frames Festival, הונג קונג.
* 2014 - Glove Story, סרט מחול. בימוי: אורן שקדי. משתתפים: אוהד קנולר, ריקי בליך, אורי שפיר, ענבר נמירובסקי, איילה פרנקל, עדי בוטרוס. הסרט הוקרן בפסטיבלים: Opening Film Award, Sinema Dans Ankara, טורקיה, וב-Creation Award, FIVER Festival, ספרד.<ref>[https://www.screensart.com/work-1#/about-1-1/ מידע נוסף ווידאו מתוך היצירה] באתר ScreensArt</ref>
* 2017 - ! CUT, סדרת יצירות וידאו ארט מחול, גלריה שלוש, תל אביב.
* 2021 - Dance Loops, סדרת יצירות מחול למסך, יריד צבע טרי וגלריה זימאק, תל אביב.<ref>[https://www.screensart.com/work-1#/mountains/ מידע על המיזם] באתר ScreensArt</ref>

=== יזמות תרבותית וניהול אמנותי ===
* 2013 - יוזמת ומנהלת אמנותית של "סרט נע", סופשבוע של מחול וקולנוע בחלל ״מחסן 2״ שבנמל יפו.המיזם האמנותי נערך במשך שלושה ימים ועסק במחול, בקולנוע ובמה שביניהם, למשל: סרטי מחול, פאנלים, תערוכת וידאו ארט מחולי, עמדות תנועה אינטראקטיביות, מופעים מוזיקליים-מחוליים ועוד.<ref></ref>
* 2013 ועד היום - מייסדת ומנהלת אמנותית של ״פרויקט 48 מחול״ - פרויקט שנתי המפגיש כוריאוגרפים, רקדנים, אמנים ועוד ל"בליינד דייט" יצירתי הכולל שני סבבי יצירה בני 24 שעות, שבסופם נוצרות יצירות מקוריות וחד פעמיות לבמה.<ref name=":2"></ref>
* 2018-2019 - יוזמת ומנחה של ״ביקורי סטודיו״ - סדרת העשרה ומפגשים אינטימיים עם יוצרות ויוצרים ויצירותיהם שבתהליך עבודה. המיזם נוצר בתמיכת עיריית תל אביב ובשיתוף עמותת הכוריאוגרפים.
* 2020-2023 - מנהלת אמנותית שותפה בפרויקט ״הרמת מסך״ מייסודו של משרד התרבות והספורט.<ref name=":1" /><ref></ref>

== פרסים ==
* 2014 - פרס שרת התרבות ליוצרת צעירה במחול
* 2012 - פרס רוזנבלום ליוצרת מבטיחה

== קישורים חיצוניים ==

* 
* 

* [https://www.pechakuchatlv.com/pk/pk16/דנה-רוטנברג/ על השתתפותה במיזם פצ'ה קוצ'ה 16]
* דנה רוטנברג, "למה חשוב כל כך לזוז או התנועה למען התנועה", [https://suzannedellal.org.il/wp-content/uploads/2021/08/Manifest-2014.pdf בתוך מניפסט: 25 שנים למרכז סוזן דלל], עמ' 66–71
* [https://www.taikwun.hk/en/programme/detail/dream-team-by-dana-ruttenberg-israel/452 Dream Team by Dana Ruttenberg], באתר TAi Kwun

== הערות שוליים ==

קטגוריה:כוריאוגרפיות ישראליות
קטגוריה:רקדנים ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:ישראליות שנולדו ב-1979
קטגוריה:ישראלים שנולדו ב-1979